**ПРОЕКТ!**

**ЗАКОН ЗА ИЗМЕНЕНИЕ И ДОПЪЛНЕНИЕ НА**

**ЗАКОНА ЗА ОТГОВОРНОСТТА ЗА ПРЕДОТВРАТЯВАНЕ И ОТСТРАНЯВАНЕ НА ЕКОЛОГИЧНИ ЩЕТИ**

обн. ДВ. бр.[43](https://web6.ciela.net/Document?documentId=2135587536&dbId=0&edition=0) от 2008г., изм. и доп. бр.[12](https://web6.ciela.net/Document?documentId=2135587536&dbId=0&edition=1), [32](https://web6.ciela.net/Document?documentId=2135587536&dbId=0&edition=2) и 35 от 2009г., бр.[77](https://web6.ciela.net/Document?documentId=2135587536&dbId=0&edition=4) и 98 от 2010г., бр.[92](https://web6.ciela.net/Document?documentId=2135587536&dbId=0&edition=6) от 2011г., бр.[14](https://web6.ciela.net/Document?documentId=2135587536&dbId=0&edition=7) и 53 от 2012г., бр.[62](https://web6.ciela.net/Document?documentId=2135587536&dbId=0&edition=9) и 101 от 2015г., бр.58 от 2017г.

**§1.** В чл. 7, ал. 1 се правят следните изменения и допълнения:

1. в основния текст след думите „Министърът на околната среда и водите“ се добавя „или оправомощено от него длъжностно лице“;
2. точка 7 се изменя така:

„7. създава и поддържа информационна система, включително и с информация за Европейската комисия по Регламент (ЕС) 2019/1010на Европейския парламент и Съвета от 5 юни 2019 година относно привеждането в съответствие на задълженията за докладване в рамките на законодателството, свързано с околната среда, и за изменение на регламенти (ЕО) № 166/2006 и (ЕС) № 995/2010 на Европейския парламент и на Съвета, директиви 2002/49/ЕО, 2004/35/ЕО, 2007/2/ЕО, 2009/147/ЕО и 2010/63/ЕС на Европейския парламент и на Съвета, регламенти (ЕО) № 338/97 и (ЕО) № 2173/2005 на Съвета и Директива 86/278/ЕИО на Съвета“ (**Регламент 2019/1010).**

**§2.** Създава се чл. 19а:

„Чл.19а (1) В информационната система по чл. 7, ал. 1, т. 7 се събира и обработва следната информация:

1. вид на непосредствената заплаха за екологични щети или на екологичните щети;

2. дата на възникване на непосредствената заплаха за екологични щети или на причинените екологични щети и/или датата, на която това е открито;

3. дейност съгласно приложение № 1, в резултат на която е възникнала непосредствената заплаха за екологични щети или са причинени екологичните щети;

4. дата, на която е започнала процедура за предотвратяване или отстраняване на непосредствена заплаха за екологични щети или са причинени екологичните щети;

5. заявител на процедурата за предотвратяване или отстраняване на непосредствена заплаха за екологични щети или на причинени екологични щети - отговорен оператор, компетентен орган или представител на обществеността;

6. класификационен код по Националната класификация на икономическите дейности на Националния статистически институт на дейността, в резултат на която е настъпила екологичната щета;

7. стартирани съдебни процедури във връзка с непосредствена заплаха или причинени екологични щети;

8. лицето или лицата, които са започнали съдебните процедури;

9. резултат от съдебната процедура и в чия полза е приключила;

10. краен резултат от процеса на предотвратяване на непосредствената заплаха за екологични щети или на екологичните щети;

11. краен резултат от процеса на отстраняване на непосредствената заплаха за екологични щети или екологичните щети върху води или защитени видове и местообитания;

12. краен резултат от процеса на отстраняване на непосредствената заплаха за екологични щети или екологичните щети върху почвата;

13. дата на приключване на процедурата по предотвратяване или отстраняване на непосредствената заплаха за екологични щети или на причинените екологични щети;

14. разходи за съответните превантивни или оздравителни мерки:

а) заплатени пряко от отговорните страни, когато е налице такава информация;

б) възстановени впоследствие от отговорните страни;

в) невъзстановени от отговорните страни, като се посочват причините за невъзстановяването;

15. източник за заплащане на разходите;

16. причина, поради която средствата не са заплатени от отговорния оператор;

17. годишни административни разходи на компетентните органи по прилагане на закона;

18. прилагане на финансово осигуряване по чл. 43, чл. 43а и чл. 43б;

19. друга информация - по преценка на компетентния орган.

(2) Информацията по ал. 1 се събира и обработва за всеки отделен случай, от съответния компетентен орган по чл. 6 или оправомощено от него длъжностно лице.“

(3) Достъпът до информационната система по ал.1 се осигурява чрез интернет страницата на Министерство на околната среда и водите.“

**§3.** В чл. 20 се правят следните допълнения:

1. В ал. 7 в края на изречението се добавя текста „и едновременно с това я публикува на интернет страницата си”
2. Създава се ал. 10:

„(10) Приемане на изпълнението на заповедта се удостоверява с констативен протокол от проверка, извършена от компетентния орган по чл.6, т.2-4 или оправомощено от него длъжностно лице.“

**§4**. В чл. 23 се правят следните изменения и допълнения:

1. създава се ал. 3:

„(3) Министърът на околната среда и водите или оправомощено от него длъжностно лице съобщава заповедта на областния управител, отговорен за изпълнението на превантивните мерки“.

1. досегашната ал. 3 става ал. 4;
2. досегашната ал.4 става ал. 5;
3. създава се ал. 6:

„(6) Приемане на изпълнението на заповедта се удостоверява с констативен протокол от проверка, извършена от компетентния орган по чл.6, т.2-4, представил предложението по чл.22, ал.1 или оправомощено от него длъжностно лице..“

**§ 5**. В чл. 24 се правят следните изменения и допълнения:

1. в ал.1 след думата „разходите“ се поставя запетая, а думата „съгласно“ се заменя с „включително по“.
2. в ал.2 след думата „разходите“ се поставя запетая, а думата „съгласно“ се заменя с „включително по“.

**§ 6**. В чл. 29 се създават ал.10 и 11:

„(10) Обжалването на заповедта не спира изпълнението й.“

(11) „Приемане на изпълнението на заповедта се удостоверява с констативен протокол от проверка, извършена от компетентния орган по чл.6, т.2-4 или оправомощено от него длъжностно лице“

**§ 7.** В чл. 32 се създават ал. 5 и 6

„(5) Обжалването на заповедта не спира изпълнението й.

(6) „Приемане на изпълнението на заповедта се удостоверява с констативен протокол от проверка, извършена от компетентния орган по чл.6, т.2-4 или оправомощено от него длъжностно лице“.

**§ 8.** В чл. 33 се правят следните изменения и допълнения:

1. в ал.7 навсякъде след думите „Министърът на околната среда и водите“ се добавя „или оправомощено от него длъжностно лице“.
2. създава се нова ал.12

„(12) „Министърът на околната среда и водите или оправомощено от него длъжностно лице съобщава заповедта по ал.11 на областния управител, отговорен за изпълнението на оздравителните мерки“.

1. досегашната ал. 12 става ал. 13;
2. създават се ал.14 и 15:

„(14) Обжалването на заповедта не спира изпълнението й.

(15) „Приемане на изпълнението на заповедта се удостоверява с констативен протокол от проверка, извършена от компетентния орган по чл.6, т.2-4, представил предложението по чл.33, ал.5 или оправомощено от него длъжностно лице..“

**§ 9**. В чл.34 се правят следните изменения и допълнения:

1. в ал.1 след думите „министърът на околната среда и водите“ се добавя „или оправомощено от него длъжностно лице“;
2. в ал.5 след думите „министърът на околната среда и водите“ се добавя „или оправомощено от него длъжностно лице“;
3. в ал.7 навсякъде след думите „министърът на околната среда и водите“ се добавя „или оправомощено от него длъжностно лице“;
4. Създават се ал. 12 и 13:

„(12) Обжалването на заповедта не спира изпълнението й.

(13) „Приемане на изпълнението на заповедта се удостоверява с констативен протокол от проверка, извършена от компетентния орган по чл.6, т.2-4, представил предложението по чл.33, ал.5 или оправомощено от него длъжностно лице..“

**§10.** В чл.35 се правят следните изменения и допълнения:

1. в ал.2 след думата „разходите“ се поставя запетая, а думата „съгласно“ се заменя с „включително по“.

2. в ал.3 след думата „разходите“ се поставя запетая, а думата „съгласно“ се заменя с „включително по“.

**§ 11.** Създава се чл. 35а:

„Чл.35а. Компетентният орган по чл. 6, т. 2 - 4 уведомява писмено директора на съответната регионална здравна инспекция в срок 5 дни при съмнение за очакван риск за човешкото здраве в резултат на причинени екологични щети, като посочва:

1. мястото, териториалния обхват и вида на причинените екологични щети;

2. вероятните причини за причинените екологични щети;

3. необходимите и/или предприетите до момента оздравителни мерки;

4. други обстоятелства и факти, свързани с екологичните щети - по преценка.“

**§ 12**. В чл. 41 се правят следните изменения и допълнения:

1. създава се нова ал.2:

„(2) В срок 14 дни от издаване на констативния протокол за приемане от компетентния орган по чл.6, т.2-4 или оправомощено от него длъжностно лице на изпълнението на заповед по чл. 20, ал. 5 в случаите по чл. 24, ал. 2, чл. 23, ал.1, чл. 29, ал. 7 в случаите по чл. 35, ал. 3, чл. 33, ал.11 и по чл.34, ал.10 областният управител представя в министерство на околната среда и водите документацията, удостоверяваща изпълнението на заповедта“.

2. Досегашната ал. 2 става ал. 3;

3. В ал.3 в края на изречението се добавя „на основание документацията по ал. 2 *и покана за доброволно изпълнение към оператора*“.

**§ 13**. **В чл. 43 се създава ал.5:**

 „(5) При възникнала непосредствена заплаха или причинена екологична щета, когато операторът е сключил договор за застраховка, който не покрива размерът на разходите за превантивни и оздравителни мерки, определен в заповедите по чл. 20, ал. 5, чл. 29, ал. 6 и чл. 32, ал. 2, същият представя в Министерството на околната среда и водите поне едно от обезпеченията по ал. 1, т. 2 - 4 до необезпечения размер на разходите.“.

**§ 14.** Създават се чл. 43а и чл.43б:

„43а. (1) В случаите по чл. 3, т. 2 операторът или третото лице осигуряват финансово изпълнението на оздравителните мерки чрез поне един от следните начини:

1. банкова гаранция;

2. ипотека върху недвижими имоти и/или вещни права върху тях;

3. залог върху вземания, движими вещи или ценни книжа.

(2) Обезпечението по ал. 1 се представя в Министерство на околната среда и водите, в 7-дневен срок от съобщаване на заповедите по чл. 29, ал. 6 и чл. 32, ал. 2.“

(3) Банковата гаранция се учредява за срока, определен в заповедите по ал. 2.

43б. (1) В случаите по чл. 3, т. 3 операторът осигурява финансово изпълнението на превантивните и оздравителните мерки чрез поне един от следните начини:

1. банкова гаранция;

2. ипотека върху недвижими имоти и/или вещни права върху тях;

3. залог върху вземания, движими вещи или ценни книжа.

(2) Обезпечението по ал. 1 се представя в Министерство на околната среда и водите, в 7-дневен срок от съобщаване на заповедите по чл. 20, ал. 5, чл. 29, ал. 6 и чл. 32, ал. 2“.

(3) Банковата гаранция се учредява за срока, определен в заповедите по ал. 2.

**§ 15.** В Глава пета, раздел II заглавието „Докладване до Европейската комисия“ се изменя така: „Информация и данни до Европейската комисия“

**§16.** Член 55 се изменя така:

„Чл. 55. (1) Министърът на околната среда и водите или оправомощено от него длъжностно лице предоставя на Европейската комисия за всеки отделен случай на екологична щета следната информация и данни:

|  |  |
| --- | --- |
| 1. |  Вид на екологичните щети по смисъла на чл.4, ал.1, дата на възникване и/или констатиране на щетите; |
| 2. |  Описание на дейността в съответствие с приложение №1 към чл. 3, т.1; |

3. Всяка друга, имаща отношение информация относно опита, натрупан при прилагането на закона.“.

(2) Информацията и данните по ал.1 се събират и обработват в информационната система по чл.7, ал.1, т.7.

**§ 17.** В Допълнителните разпоредби се създава §2а.:

„§2а. Този закон осигурява прилагането на Регламент (ЕС) 2019/1010на Европейския парламент и Съвета от 5 юни 2019 година относно привеждането в съответствие на задълженията за докладване в рамките на законодателството, свързано с околната среда, и за изменение на регламенти (ЕО) № 166/2006 и (ЕС) № 995/2010 на Европейския парламент и на Съвета, директиви 2002/49/ЕО, 2004/35/ЕО, 2007/2/ЕО, 2009/147/ЕО и 2010/63/ЕС на Европейския парламент и на Съвета, регламенти (ЕО) № 338/97 и (ЕО) № 2173/2005 на Съвета и Директива 86/278/ЕИО на Съвета.“

**§ 18.** В Преходните и заключителни разпоредби се създава §8.:

„§8. Информацията по чл. 55, ал. 1 се предоставя на ЕК в срок до 30 април 2022г. и на всеки пет години от тази дата“.

**§ 19.** В Приложение №1 към чл.3, т.1, точка 4 се изменя така:

„4. Извършване на дейности по производство, употреба, съхранение, обработка, пълнене и изпускане в околната среда на химични вещества и смеси, класифицирани по Регламент №1272/2008 на Европейския парламент и на Съвета от 16 декември 2008 година относно класифицирането, етикетирането и опаковането на вещества и смеси, за изменение и за отмяна на директиви 67/548/ЕИО и 1999/45/ЕО и за изменение на Регламент (ЕО) №1907/2006 (CLP)."